Euroopa Parlamendi 24. aprilli 2007. aasta õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 1868/94, millega kehtestatakse kartulitärklise tootmise kvoodisüsteem (KOM(2006)0827 - C6-0046/2007 - 2006/0268(CNS))



Euroopa Liidu Teataja 074 E , 20/03/2008 Lk 0273 - 0274



P6_TA(2007)0129 Kartulitärklise tootmise kvoodisüsteem * Euroopa Parlamendi 24. aprilli 2007. aasta õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 1868/94, millega kehtestatakse kartulitärklise tootmise kvoodisüsteem (KOM(2006)0827 - C6-0046/2007 - 2006/0268(CNS)) (Nõuandemenetlus) Euroopa Parlament, - võttes arvesse komisjoni ettepanekut nõukogule (KOM(2006)0827) [1]; - võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga (C6-0046/2007); - võttes arvesse kodukorra artiklit 51; - võttes arvesse põllumajanduse ja maaelu arengu komisjoni raportit (A6-0137/2007), 1. kiidab komisjoni ettepaneku muudetud kujul heaks; 2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2; 3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta; 4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta; 5. teeb presidendile ülesandeks edastada Euroopa Parlamendi seisukoht nõukogule ja komisjonile. KOMISJONI ETTEPANEK | EUROOPA PARLAMENDI MUUDATUSETTEPANEKUD | Muudatusettepanek 1 PÕHJENDUS 3 (3) Tootjaliikmesriigid peaksid jagama oma kvoodi kaheks aastaks kõigi kartulitärklist tootvate ettevõtjate vahel 2006/2007. turustusaasta kvootide alusel. | (3) Tootjaliikmesriigid peaksid jagama oma kvoodi neljaks aastaks kõigi kartulitärklist tootvate ettevõtjate vahel 2006/2007. turustusaasta kvootide alusel. | Muudatusettepanek 2 ARTIKLI 1 PUNKT 1Artikli 2 lõige 1 (määrus (EÜ) nr 1868/94) 1. Kartulitärklist tootvatele liikmesriikidele määratakse kvoodid 2007/2008. ja 2008/2009. turustusaastaks vastavalt lisale. | 1. Kartulitärklist tootvatele liikmesriikidele määratakse kvoodid 2007/2008., 2008/2009., 2009/2010. ja 2010/2011. turustusaastaks vastavalt lisale. | Muudatusettepanek 3 ARTIKLI 1 PUNKT 1Artikli 2 lõike 2 esimene lõik (määrus (EÜ) nr 1868/94) 2. Lisas osutatud iga tootjaliikmesriik jagab oma kvoodi 2007/2008. ja 2008/2009. turustusaastaks kartulitärklist tootvate ettevõtjate vahel vastavalt igale ettevõtjale 2006/2007. turustusaastaks eraldatud alamkvoodile, võttes arvesse teise lõigu kohaldamist. | 2. Lisas osutatud iga tootjaliikmesriik jagab oma kvoodi 2007/2008., 2008/2009., 2009/2010. ja 2010/2011. turustusaastaks kartulitärklist tootvate ettevõtjate vahel vastavalt igale ettevõtjale 2006/2007. turustusaastaks eraldatud alamkvoodile, võttes arvesse teise lõigu kohaldamist. | Muudatusettepanek 4 ARTIKLI 1 PUNKT 1Artikkel 3 (määrus (EÜ) nr 1868/94) Komisjon esitab nõukogule enne 1. jaanuari 2009 aruande kvoodisüsteemi toimimise kohta ühenduses koos asjakohaste ettepanekutega. Kõnealuses aruandes võetakse arvesse kartulitärklise- ja teraviljatärkliseturgude arengut. | Komisjon esitab nõukogule enne 1. jaanuari 2011 aruande kvoodisüsteemi toimimise kohta ühenduses koos asjakohaste ettepanekutega. Kõnealuses aruandes võetakse arvesse kartulitärklise- ja teraviljatärkliseturgude arengut. Kui Maailma Kaubandusorganisatsioonis saavutatud kokkuleppe tulemusena eksporditoetuseid ja maniokitärklise imporditollimakse siiski vähendatakse, esitab komisjon Euroopa Parlamendile ja nõukogule mõjuaruande enne nimetatud tähtaega. | [1] ELTs seni avaldamata. --------------------------------------------------